ฮั่งเส็งเปิดร่วง 256.38 จุด วิตกเฟดขึ้นดอกเบี้ย
ดัชนีฮั่งเส็งตลาดหุ้นฮ่องกงเปิดร่วงลง 256.38 จุด หรือ -1.27% แตะที่ 19,862.42 จุดในวันนี้
18 พ.ค. 2559

ผู้สื่อข่าวรายงานว่า ดัชนีฮั่งเส็งตลาดหุ้นฮ่องกงเปิดร่วงลง 256.38 จุด หรือ -1.27% แตะที่ 19,862.42 จุดในวันนี้ เนื่องจากนักลงทุนเทขายหุ้นจากกระแสคาดการณ์ว่า ธนาคารกลางสหรัฐ (เฟด) อาจจะปรับขึ้นอัตราดอกเบี้ยในระยะใกล้นี้ หลังจากสหรัฐเปิดเผยตัวเลขเงินเฟ้อเดือนเม.ย.พุ่งขึ้นสูงสุดในรอบกว่า 3 ปี  และหลังจากประธานเฟดสาขาแอตแลนต้า รวมทั้งประธานเฟดสาขาซานฟรานซิสโก ได้ออกมาสนับสนุนให้เฟดปรับขึ้นดอกเบี้ย 2-3 ครั้งในปีนี้